text: West Highland Salmon Fisheries Co. - record of fish caught,, EN1364
  Companaidh Iasgach Bhradain na Gàidhealtachd an Iar - clàrachadh an èisg ghlacte 1956-1960
  HCD_DAVIDBANKS_093
  Tha an sgrìobhainn seo a' clàrachadh àireamh a' bhradain, na bànag agus a' bhric a chaidh a ghlacadh le Companaidh Iasgach Bhradain na Gàidhealtachd an Iar Earrta, mun Eilean Sgitheanach, agus cuideachd an t-airgead gu lèir a thog reic an èisg eadar 1956 agus 1960. Bha am bradan a-riamh a' reic air prìs na b' àirde na a' bhànag no am breac.
  Às na còig bliadhnaichean clàraichte, tha e a' sealltainn gum b' e 1957 a' bhliadhna san deach an àireamh a b' àirde a ghlacadh le 9845 iasg, agus a rèir siostam nam buannachd pàighte leis a' chompanaidh, b' e seo a' bhliadhna a b' fheàrr do na h-iasgairean cuideachd. A bharrachd air an tuarastal aca, a bha a' tighinn gu mu £6 san t-seachdain ann an 1956, bha iad a' faighinn duais de £1 gach 100 iasg air an glacadh far an stèisean aca (fhad 's a bha an neach-obrach air a bhith ann fad an t-seusain).
  Tha an sgrìobhainn seo a' clàrachadh àireamh a' bhradain, na bànag agus a' bhric a chaidh a ghlacadh le Companaidh Iasgach Bhradain na Gàidhealtachd an Iar Earrta, mun Eilean Sgitheanach, agus cuideachd an t-airgead gu lèir a thog reic an èisg eadar 1956 agus 1960. Bha am bradan a-riamh a' reic air prìs na b' àirde na a' bhànag no am breac. <br /> <br /> Às na còig bliadhnaichean clàraichte, tha e a' sealltainn gum b' e 1957 a' bhliadhna san deach an àireamh a b' àirde a ghlacadh le 9845 iasg, agus a rèir siostam nam buannachd pàighte leis a' chompanaidh, b' e seo a' bhliadhna a b' fheàrr do na h-iasgairean cuideachd. A bharrachd air an tuarastal aca, a bha a' tighinn gu mu £6 san t-seachdain ann an 1956, bha iad a' faighinn duais de £1 gach 100 iasg air an glacadh far an stèisean aca (fhad 's a bha an neach-obrach air a bhith ann fad an t-seusain). <br /> <br /> West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)<br /> Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.<br /> <br /> Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh. <br /> <br /> Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.<br /> <br /> Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg. <br /> <br /> <br /> S dòcha gum bi an ìomhaigh seo ri faotainn airson a ceannach.<br /> Airson tuilleadh fiosrachaidh mu cheannach is mu phrìsean cuir post-d gu:<br /> <a href="mailto: skyeandlochalsh.archives@highlifehighland.com ">Skye and Lochalsh Archives</a>